దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వర్మా.. నీ సంగతి తేలుస్తాం...: బన్నీ వాసు!
క్యాస్టింగ్ కౌచ్‌పై చేస్తున్న పోరాటంలోకి జనసేనాని, నటుడు పవన్ కల్యాణ్‌ను లాగమని తానే శ్రీరెడ్డికి చెప్పినట్టు వర్మే స్వయంగా వెల్లడించారు.
Samayam Telugu | Updated:
Apr 19, 2018, 12:58PM IST
నిరంతరం వివాదాలతో సావాసం చేసే రామ్‌గోపాల్ వర్మ నటి శ్రీరెడ్డి వ్యవహారంలోకి జోక్యం చేసుకుని మరో వివాదంలో చిక్కుకున్నారు. క్యాస్టింగ్ కౌచ్‌పై చేస్తున్న పోరాటంలోకి జనసేనాని, నటుడు పవన్ కల్యాణ్‌ను లాగమని తానే శ్రీరెడ్డికి చెప్పినట్టు వర్మే స్వయంగా వెల్లడించారు. దీంతో వర్మపై మెగా అభిమానులు నుంచి మండిపడుతున్నారు. తాజాగా వర్మపై నిర్మాత బన్నీ వాసు తీవ్ర హెచ్చరికలు జారీ చేశాడు. దీనిపై ఫేస్‌బుక్‌లో వర్మను హెచ్చరిస్తూ పోస్ట్ చేశారు.
‘రాంగోపాల్ వర్మ.. పవన్ కల్యాణ్ అభిమానులను సంయమనం పాటించాలని తాము ఎప్పుడూ కోరుతుంటాం... కానీ ఇప్పుడు నీవు ఆడించిన నాటకం మొత్తం తెలుసుకున్న తర్వాత ఇక వారిని ఆపే ప్రయత్నం చేయబోం... తామంతా బయటకు వస్తున్నాం... యుద్ధానికి సిద్ధంగా ఉండు.. తమ సత్తా ఏంటో నీకు రుచి చూపిస్తాము. ప్రజారాజ్యం పార్టీ పెట్టినప్పుడు ఇలాంటి వ్యూహాలనే అనుసరించారు.. మెగా ఫ్యామిలీ మద్దతుదారులమంతా ఈ రోజు సమావేశం కాబోతున్నాం... సాయంత్రం తమ నిర్ణయం ఏమిటో ప్రకటిస్తాం’ అంటూ ఘాటుగా హెచ్చరించాడు. ‘ఈ రోజు సాయంత్రం టీవీలను ఆన్ చేసి ఉంచండి’ అంటూ మరో పోస్ట్ పెట్టాడు.